
Над утвърдения държавен план-прием може да се приема ученик с двама починали родители при заявено от него желание, ако отговаря на следните условия:
- за определените с държавния план-прием места в VIII клас могат да кандидатстват ученици, които успешно са завършили основно образование в годината на кандидатстването, както и лица, които не са по-възрастни от 17 години, навършвани в годината на кандидатстване;
 - здравословното им състояние да не е противопоказно за специалностите от професии, за които кандидатстват.
В срок до 11.09.2024 г. следва да бъде подадено до началника на РУО – Русе заявление за кандидатстване, с приложени към него:
· документ, удостоверяващ правото на ученика да бъде приет по този ред;
· копие от свидетелство за завършено основно образование;
· копие на медицинско свидетелство при кандидатстване за специалности от професии.


